Bashkim Dedja

Bashkim Dedja lindi më 13 mars 1970 në Dibër, Shqipëri. Ai ishte një figurë aktive në Lëvizjen Studentore Antikomuniste të Dhjetorit 1990. Dedja u diplomua në Fakultetin e Drejtësisë të Universitetit të Tiranës në vitin 1993.

Pas diplomimit, nga viti 1993 deri në vitin 1996, ai punoi si gjyqtar në Gjykatën e Rrethit Gjyqësor Tiranë. Më pas, deri në vitin 1998, shërbeu si gjyqtar në Gjykatën e Apelit Tiranë. Nga viti 1998 deri në vitin 2010, Dedja ushtroi detyrën e gjyqtarit në Gjykatën e Apelit Durrës.

Bashkim Dedja ka punuar  pedagog i jashtëm pranë Fakultetit të Drejtësisë së Universitetit të Tiranës në të drejtën penale dhe në Shkollën e Magjistraturës në lëndën “Shkrimi dhe arsyetimi ligjor”. 

Dedja ka bashkëpunuar në disa grupe pune për hartimin e Kodit të Punës si dhe për përmirësimin e kodeve të Procedurës civile dhe penale. Prej dhjetorit 2007, ai është anëtar i Komisionit të Mbrojtjes së Dëshmitarëve dhe Bashkëpunëtorëve të Drejtësisë.

Në muajin maj të vitit 2010, Bashkim Dedja u emërua anëtar i Gjykatës Kushtetuese dhe nga shtatori 2012 deri në qershor 2018 ai shërbeu si Kryetar i Gjykatës Kushtetuese të Shqipërisë. Gjatë mandatit të tij, Gjykata Kushtetuese është vlerësuar nga raporte të brendshme dhe të jashtme për ruajtjen dhe mbrojtjen e kushtetutës si dhe rolin mbi palët. Ai është votuar si kryetar i Gjykatës Kushtetuese tre herë nga parlamenti i Shqipërisë në mënyrë unanime.

Pas largimit nga Gjykatës Kushtetuese, Bashkim Dedja punon në profesionin e avokatit.
Kategoria:Biografi shqiptare
Kategoria:Njerëz që jetojnë